
PRAEFATIO. 


Commentatiuncula  mea  de  ovi  avium  evolutione  ante 
incubationem,  quae  congratulationibus  ab  ordine  medico  Vra- 
tislaviensi  Blumenbachio  oblatis  semisaecularia  ante  quinque 
amios  omine  faustissimo  celebranti,  subjecta  erat,  typis  tmic 
publici  juris  non  facta  est,  paucorum  tantum  manibus  revo- 
luta.  Nihilominus,  ob  argumenti  novitatem  atque  momentum, 
a  viris  compluribus,  quos  facile  proceribus  mimdi  litterarii 
adnumeres,  benignissime  excipiebatur ,  immo  etiam  fructus 
peperit,  (conf.  C.  E.  a  Baer  de  ovi  mammalium  et  hominis 
genesi)  qui  majoris  adhuc  momenti  videntur,  quam  argumen- 
tum  ipsum  de  quo  disserebatur.  Nos  nunc,  a  pluribus  viris 
litteratis  excitati,  laborem  hunc  recudi  fecimus,  paucis  tantum 
levibus  mutationibus  inductis  aut  notis  adjectis,  paucioribus 
omnino,  quam  desiderandum  esset,  quum  aliis  plane  objectis 
hoc  tempore  animum  intenderemus.  Exoptandum  itaque,  ut, 
dum  multiplicatum  opusculum  plurium  naturae  curiosorum 
manibus  obversetur,  horum  forsan  quempiam  excitet,  qui  rem 


a  nobis  inchoatam  aut  penitius  persequatur  aut  ulterius  promo- 
veat.  Commendamus  praesertiin  investigationem  de  subitanea 
vesiculae  genninativae  disparitione ,  dum  ovulum  ab  infundi- 
bulo  ovarii  excipitur.  Sed  plura,  materiem  severius  indaganti, 
ultro  offerentur.  —  Liceat  denique  pagellas  hasce  iterum  vo- 
vere  Blumenbachio  Nestori  sane  naturae  scrutatorum,  lustro 
post  semisaecularia  faustis  auspiciis  ad  finem  vergente. 

Dabam  Vratislaviae  30mo  Maji  1830. 


§.  1. 

Accuratior  inquisitio  in  cicatriculam  ovuli  ovarii;  detectio 

ejus  vesiculae, 

Dum  ego  prima  stamina  pulli  se  evolventis  curiosus  retro  perse- 
quebar,  tandem,  qua  via  patebat^  ad  cicatriculam  vitelli  in  ovario  retro- 
gressus  sum.  Ovulum  ovarii^  uti  notum,  duplici  membrana,  quas  junctas 
calycem  vocant,  instructum  est.  Harum  exterior  tenuis  et  sat  lirma,  sacci 
aeriferi  abdominalis  propages,  vasa  sanguifera  ovo  adducit  et  ab  eo  per 
petiolum  ejus  reducit.,  laxis  cellulis  interiorem  ambiens,  donec  in  stigmate 
sigmoideo  ei  penitus  accrescat.  Membrana  interna  crassiuscula ,  cujus  ex- 
terna  facies  asperior  ultimas  vasorum  ramificationes  excipit,  hujus  plaga 
interna  tomentosa,  poris  sanguiferis  aequalibus  distantiis  notata. 

Sequitur  dein  propria  vitelli  cuticula,  tenuissima,  cui  stricte  vitellus 
cum  cicatricula  subest.  Totum  ovarii  ovum,  dum  ad  maturitatem  vergit, 
aliquantulum  oblongum  est,  et  ex  una  parte  atque  altera  pauUisper  com- 
planatum,  quae  forma  orificio  infundibuli  oviductus  respondet.  Minora 
ovula  ad  sphaeram  accedunt,  minima,  e  tunica  ovarii  vix  media  sui  parte, 
exanthematis  miliaris  instar  emergunt. 

Cicatricula  {Haknentritt)  plagam  unam  alteramve  ovuli  notat,  petiolo 
plerumque  propior  quam  stigmati,  quamvis  etiam  sub  petiolo  ipso  aut  plane 
sub  stigmate  invenerim,  nunquam  tamen  in  extremitatibus ,  ne  fors,  quum 
longa  axi  in  initiis  oviductus  promovetur  vitellus,  cbalaza  obtegatur.  In- 
ternam  paginam  membranae  vhelli  semper  strato  tenuissimo  et  aequabili 
globulorum  obductam  inveni,  qui  sub  microscopio  magnitudinem  et  figuram 
sanguineorum,  majorem  tamen  bis  pelluciditatem  exliibebant,  caeterum  or- 
ganico  modo  dispositi,  non  forluitam  indigestamque  molem  prae  se  ferentes. 
In  viciniis  cicatriculae  acervati  magis  globuli  isti  zonulam  latitudinis  un- 
dique  plusquam  semilineae  constituunt,   cujus  internus  circuitus  cumulum 

eorundem  globulorum  mammaeformem  albescentem,  duarum  fere  linearum, 
ad  interiora  vitelli  vergentem  exbibet  (Fig.I — IF.)  In  cacumine  cumuli 
porus  ita  dictus  pellucidus,  ab  utraque  pagina  cicatriculae  conspiciendus, 
formae  circularis  integerrimae  offertur,  cujus  diameter  sextam  fere  pirtem 
lineae  metitur.  Porus  bic  auctorum  in  cicatricula  ovorum,  et  eorum,  qui 
in  utero  atque  oviductu  latent,  nusquam  invenitur,  neque  apud  auctores 
discrimen  quoddam  inter  cicatriculam  ovi  et  ovuli  ovarii  maturi  assignatum 
reperi.    Rem  inde  curatius  inquirere  momenti  cujusdam  esse  judicavi. 

Sub  lente  itaque  simplici,  cujus  focus  lineam  sesquialteram  metitur, 
aciculis  cbalybeatis  cumulum  illum  mammaeformem  centrum  versus  de- 
struere  institui,  donec  ad  porum  pellucidum  pervenirem.  Iterato  conatui 
nil  concessum  erat,  nisi  cuticulam  quandam  tenuissimam  dilacerare,  quae 
bumorem  limpidum  includebat.  Formam  quandam  globularem  subesse 
magis  auspicari  quam  clare  cognoscere  datum  fuit.  Casus  tandem  fortuitus 
multifaria  et  frustranea  juvit  conamina. 

Dum  aquam,  cui  objecta  submersa  erantj  sugendo  aufero,  cumulus 
descriptus,  in  umbone  fundi  vasculi  vitrei  ad  siccum  redactus,  eollabitur, 
et  fere  diffluit,  adeoque  porus  ejus  centralis,  uno  adbuc  fere  suo  diametro 
undequaque  dilatatur.  Haec  dum  lentis  ope  perlustro,  vesicula  formosis- 
sima ,  parte  margini  pori  adbaerens  parte  libera ,  haud  parum  mirabundo 
mibi  offertur.  Jam  porro  eam  penitus  solvere,  et  solam  atque  integram 
sistere  non  difficile  erat.  (Fig.  F —  IX.) 

Porum  itaque,  qui  medium  cicatriculae  cumulum  pertundere  videtur, 
vesicula  minutissima  admodum  pellucida  occupat,  quae  substantiae  illae 
globuliferae  immersa,  duas  tantum  facies,  unam  versus  mombranam  exter- 
nam  vitelli,  alteram  ad  colliculi  cacumen,  cratere  ibi  parvulo  circumdata^ 
versus  vitelli  interiora  liberas  praesentat,  ita  tamen,  ut  in  facie  externa 
aliquantulum  membranae  vitelli  adbaereat,  ut  facile,  dum  ab  ea  solvitur, 
dilaceretur,  in  interiori  vero  stratum  simplex  globulorum  ii  vicem  cobaeren- 
tium  a  colliculo  per  eam  continuetur;  atque  sic  pori  falsa  species  simulatur. 

Quodsi  banc  vesiculam  penitus  enucleare  successit,  reperies  eam 
spbaerae  paullulum  complanatae  figuram  referentem,  cuticula  tenuissima 
obtectamj  bumorem  diffluum  limpidissimum  continentem.    Aliquoties  zonu- 


lam  ex  substantia  alba  colliculi  residuam,  in  peripheria  sua  horizontali 
gerebat,  plerumque  tamen  facili  opera  penitus  liberam  ab  his  sistere  con- 
tigit,  non  semel  etiam  vestigia  adhaerentis  membranae  vitelli  conspicienda 
erant  (Fig.  VIII.)  Inde  in  dubio  adhuc  remanebat,  an  vesicula  colliculi 
substantiae  ad  zonam  marginalem  undique  accreta  sit,  atque  ora  pori  mem- 
branis  specialibus  occludantur.  Post  permultas  vero  inquisitiones  vesicu- 
lam  integram  et  singularem  esse,  dubium  non  supererat. 

Si  licet  in  re  tam  subtili  sensuum  manuumque  habilitati  imaginatione 
succurrere,  existimarem  praeterea,  ex  marginibus  pori  cumuli  membranu- 
lam  globulosam  ad  circumferentiam  vesiculae  accedere,  et  per  utrumque 
ejus  internum  et  externum  hemisphaerium  continuari,  salva  adhuc  propria 
vesiculae  cuticula. 

Habet  itaque  cicatricula  ovi  ovarii  partem  specialem  et  sibi  pro- 
priam,  vesiculam  sphaericam  subcompressam ,  membranula  tenerrima  con- 
stantem,  lympha  propria,  fors  generatrice  repletam  (inde  vesiculam  germi- 
nativam  appellaverim),  infossam  cumulo  albo  mammaeformi  e  globulis  com- 
posito,  in  medio  pertuso,  quem  zonula  plana  albescens  circumdat  et  quae 
inde  in  stratum  globulorum,  faciem  internam  membranae  vitellinae  obsi- 
dentium,  de  qua  supra  sermo  fuit,  continuatur.  Ceterum  cicatricula  in- 
temae  paginae  membranae  vitelli  ita  applicata  est,  ut  cum  ea  semper  a 
vitello  secedant. 


§•  2- 

Differentia  inter  cica  riculam  ovuli  ovarii,  ovi  in  oviductu, 

ovique  enixi. 

Jam  imaginatio  praecox  in  vesicula  hac  germen  foemineum  inquili- 
num,  ex  quo  deinceps  pullus  evolvatur,  auspicabatur.  Proximum  itaque 
erat,  cicatriculam  ovi  exclusi  recentis,  ante  omnem  incubationem,  summa 
cura  perscrutarij  quamnam  in  eo  vesicula  nostra  metamorphosin  subeat. 

Novum  quidem  discrimen  se  offerebat  in  eo,  quod  cicatricula  ovi 
jam  exclusi  ^embranae  vitelli  non  adhaereat.,  quum  illa  ovi  ovarii  non 
sine  difficultate  ab  ea  discedat,  contra  vero  haec  a  subjacente  vitello  facile 

solvatur,  illa  vero  sat  arcte  vitello  accreta  sit.    Zona  porro  cicatriculae 
ovi  ovarii  tenuis  adhuc  et  arctior  in  colliculum  transit.,  in  quo  substantia 
plastica  quasi  concentratur ;  in  cicatricula  vero  ovi  exclusi  nec  non  ovi 
oviductus  omnia  in  latum  dispersa  sunt,  colliculus  jam  dissolutus.,  blasto- 
derma  ubique  spissitudinis  aequalis  semipellucidum ,  neque  ullum  vestigium 
vesiculae  oiferens.    Cicatricula  ovi  jam  efformati  duplicem  circulum  for- 
mat,  quorum  exterior  vitello  adliaeretj  interior,  qui  a  priore  continuatur, 
fossula  plana  (Malpighii  fors  colliquamento)  a  vitello  separatur.  Fossula 
haec  circularis  in  vitello  residet,   in  medio  umbonem  albicantem  offert 
(nucleum  Panderi)  viscida  semipellucida  materie  obductum,  cui  granula 
alba  farinae  instar  inspersa  sunt.    Eadem  granula  interiorem  etiam  faciem 
adspergunt,  excepto  centro  (Fig.  XI.),  quod  nucleo  incumbit  quin  adhae- 
reat.    Blastoderma  centrale  hic  semipellucidum  ita^  ut  interstitium  fossulae 
umbrosum  plumbeo   colore  compareat,    nucleus  vero  albido  pelluceat. 
(Fig.  IX —  XI.)    Vesicula  itaque  ovuli  ovarii  in  ovo  enixo  dirupta,  et 
in  colliquamentum  mutata  esse  videtur. 

8equebatur  cicatriculam  inquirere,  dum  aut  ovum  in  utero  est,  aut 
vitellus  in  tractu  adhuc  oviductus  commoratur.  In  priori  eadem  reperi 
quae  in  enixo.  Ast  neque  in  vitello  oviductus  ullum  vesiculae  vestigium 
aderat,  quamvis  initio  quidem,,  dum  adbuc  ad  infundibulum  haeret,  collf- 
culi  residuum  aderat,  a  vitello  facilius  separandum.  Videtur  itaque  vcsi- 
cula,  dum  vitellus  semifluidus  ab  infundibulo  excipitur,  a  contractionibus 
oviductus  disrumpi  aut  dissolvi,  atque  ejus  lympha  cum  substantia  colliculi 
ita  misceri,  ut  inde  colliquamentum  illud  cum  granulis  albis  enascatur, 
a  residuo  colliculi  nucleus  formetur  *. 


§•  3. 

De  evolulione   vesiculae  gcrminativae  (Keimblaschen). 

Proximuni,  quod  oiferebatur,  opus  erat,  eandem  vesiculam  in  cica- 
triculis  minorum  adhuc  ovulorum  inquirere,  quod  facillimo  negotio,  prae- 


e  Verisiinilius  jam  unnc  inilii  videtnr,  vesirulam  blaslodonna  cendale  iimbrosuin,  de  (juo  prius  serino 
erat  {F'g-  A*/.),  constituere ,  ejusque  Iiemispliacria  in  inembranain  dupliceni  dilalari. 


sertim  in  illis  successit,  ubi  substantia  vitelli  solitam  nondum  spissitudi- 
nem  adepta,  emulsionis  instar  difilua.,  ovulo  sub  aqua  discisso  membra- 
nam  vitelli  continuo  liberam  sistebat.  Conspicitur  tunc  in  ejus  facie  in- 
terna  vesicula  prominula  diapbana,  balone  exili  materiei  albae  globulosae, 
quae  in  ovulo  maturo  cumulum  constituit,  circumdata.  Membrana  vitelli 
consistentiae  tunc  mollissimae  est,  et  strato  globuloso  crassiusculo  obtecta. 
Magnitudo  vesiculae  a  primis  initiis  ad  maturitatem  usque  non  eadem 
serie  crescit,  qua  ovula  integra.  In  minimis  vesicula  vix  dimidiam  par- 
tem  minor  est  quam  in  perfectis,  ita  ut  tunc  fere  totum  loculum  vitello 
destinatum  adimpleat.  Si  evolutionis  decursum  respicias,  diceres,  vesi- 
culam  primum  esse  in  ovulo,  quod  germinando  movetur,  ast  lento  gradu, 
qui  a  vitello  postea  ejusque  velamentis  ad  maturitatem  usque  Ionge  supe- 
ratur,  ita  ut,  si  mathematico  modo  efleras,  duae  series  aequalis  longitudi- 
nis  formentur  ab  aequalibus  quantitatibus  exorsae,  quarum  una  tardius 
crescit,  altera  celerius  augetur,  ut  quum  membra  prima  rationem  fere 
aequalitatis  servent,  ultima  pluribus  millibus  magnitudine  ab  invicem  dis- 
crepent.  In  ovulis  jam  diametri  unius  lineae  et  infra  sub  lente  mediocri 
macula  circularisj  umbrosa  ob  pelluciditatem  ab  externis  conspicitur,  vesi- 
culae  respondens.  (Fig.  XII — XV.)  Facillime  deprebenditur  in  ovulis 
quatuor  aut  sex  linearum,  ubi,  membranis  sub  aqua  discissisj  et  extracta 
vitelli  membrana  continuo  patet.  Atque  buc  referendum  puto  locum  Tie- 
demanni  *,  ubi  cicatriculam  ovulis  Graafianis  in  mammalibus  analogam, 
primum  quod  in  ovulo  evolvitur,  formamque  ejus  vesiculam  compressam 
aut  maculam  albam  esse  dicit.  Non  equidem  adeo  difficile  negotium  est 
vesiculam  banc  parvulis  in  ovis  detegere,  ubi  substantiae  albae  globulosae 
nondum  immersa  est;  in  maturis  ovis  difficilius  opera  baec  succedit.  Me- 
tbodus,  quatn  primo  momento  casus  mibi  fortuitus  obtulit,  me  etiam  postea 
maxime  juvit.  Cumulo  nempe  cum  poro  suo,  cautissime  a  membrana  vi- 
telli  pistilli  aut  aciculae  incurvae  ope  sub  aqua  deterso,  ad  fundum  vasis 
qui  convexus  sit  oporletj  descendere  sinas;  aqua  deinde  resorpta  cumulus 
dilatabitur,  vesiculamque  revelabitj  quod  si  non  prirao,  saltem  iterato  ne- 

gotio  succedet.  Maxime  vero  caveas,  ne  objectum  simul  cum  aqua  resor- 
beas  destruasque.  Consistentia  nempe  vesiculae  admodum  tenera  est,  ut  in 
minoribus  ovulis  ad  instar  bullae  aqueae  a  contrectatione  levissima  dissiliat. 


§.  4. 

V esicula  cicatriculae  organon  naturale  foemineum  in  avibus. 

Jam  de  significatu  vesiculae  bujus  meditanti,  proximus  cogitatus  se 
offerebat,  esse  fors  vestigium  coitus  galli,  et  fore,  ut  in  ovulis  gallinarunij 
quae  gallo  socio  usae  .non  essent,  non  inveniatur.  Ast  et  in  gallinis  ejus- 
modi  quae  solae  degebant,  et  quarum  ova  omnia  subventanea ,  documenti 
caussa,  inventa  sunt,  vesicula  non  deerat,  quamvis,  ut  mibi  videbatur, 
tenerior,  et  multo  difficilius  enucleanda;  in  aliis  vero  nullum  plane  dis- 
crimen  inveniebatur. 


§•  5. 

De  vitelli  evolutione  ejusque  centrali  latebra. 

De  evolutione  vitelli  pauca  tantum  adnotanda  invenio.  Initio  qui- 
dem  vesicula  miliaris  pellucida  e  membrana  ovarii  exantbematis  forma  nu- 
merosissime  procrescens  cernitur.  Vitellus  tunc  lympba  fluida  pellucida 
est  a  vesicula  cicatriculae  vix  distinguendus.  Jam  dum  ovulum  lineae 
diametrum  attigit,  turbatur  subalbidus  vitellus  et  vesicula  per  membranas 
externas  transparet.  Dum  jam  pisi  magniludinem  adeptum  est,  vitellus 
colorem  fere  lactis  spissioris  subflavescentis  induit.  Tunc  distinguendi  glo- 
buli  oleosi  quamvis  rariores,  praevalente  bumore  seroso  et  albuminoso. 
Ita  crescente  magnitudine  vitellus  magis  flavescit,  donec  in  maturissimo 
ovo  colorem  fere  aurantiacum  induat.  Vifellus  in  ovulo  maturo ,  ac  dum 
adbuc  in  initiis  oviductus  latet,  multo  etiam  viscidior  tenaciorque  invenitur 
quam  ante  fuit  et  quam  postea  evadit  dum  albumen  adducitj  et  fors  par- 
tem  aliquam  ejus  fluidam  in  se  trabit.  Jam  ex  eo,  quo  flavescere  incipit, 
distinguitur  in  centro  ejus  substantia  albidior  fluidiorque,  quam  in  maturis, 


cicatriculae  propiorem  invenies.  Alba  Iiaec  vitelli  snbstantia  in  enixis  pri- 
mnni  ovis  luculentissinie  observatur.  Est  profecto  ea,  quae  Belliniano 
quondam  problemati  *  ansam  praebuit  nec  jam  solummodo  in  ovis  coctis^ 
sed  in  recentissimis  quoque^  et  in  omni  vitello  ex  eo  tempore.,  quo  distinc- 
lior  apparet,  invenienda.  Dum  nempe  forficula  Cowperiana,  a  cicatricula 
incipiens,  partes  vitelli  sub  aqua  exscindis,  superficies  inde  ortae  zonas 
tres  concentricas  diversi  coloris  praesentant,  quarum  externa  pallidior, 
media  coloris  flavi  saturioris  est,  interna  rursus  pallidior  latebram  sub- 
stantiae  albae  fluidioris  circumdans,  cujus  latex  uti  in  centro  residet,  ver- 
sus  cicatriculae  nodum  canalem  subtilem  producere  videtur  **.  (Fig.  XVI — 
XVIII.)  Caeterum  centrum  boc  album,  cum  ambientibus  concentricis 
stratis,  tantam  similitudinem  cum  cicatriculae  forma  prae  se  fert,  ut  mirum 
non  sit  aliquantum  praeposterum  judicium  unum  cum  altero  commiscuisse, 
praesertim  quum  in  ovo  coctione  indurato  cicatricula.,  quae  albuminosae  est 
substantiae,  ab  albumine,  cui  adbaeret,  vix  distingui  possit. 

Substantia  baec  alba  in  latebra  centrali  vitclli  contenta,  sub  micros- 
copio  spectata,  constat  globulis  albis  majoribus  albumine  invicem  junctis, 
ejusdem  fere  consistentiae  et  formae,  quae  est  substantiae,  colliquamentum 
cicatriculae  occupantis,  ita  ut  compareat,  vigere  quandam  metamorpbosis 
relationem  inter  locum  utrumque;  reliquum  latebrae  lyrnpba  satis  fluida  re- 
pletum  est.  In  vitellis  coctis  commodius  est,  banc  vitelli  compagem  in- 
quirere,  dummodo  persuasum  babeas,  non  coctione  primum  fuisse  produ- 
ctam.    Non  semel  tunc  inter  primum  stratum  et  medium  lamellam  spbae- 


"  Cf.  Lauh.  Bellini  opusculn  aliquoi  ad  Archibald.  Pitcaknium.  Lu»d.  Bat.  1714.  p.  14.  et 
porro:  Coininent.  Bononicns.  T.  II.  P.  I.  p.  85.  P.  II.  p.  ,H69.  et  sqtf .  Coinin.  Pauli  Bapt.  Balbi  de 
Belliniano  problemate;  iteici  IMiscell.  soc.  Taurinens.  T.  I.  p.  3.  et  sq.  in  Commentario  Joanms  Franc. 
Cigna  de  ovoriun  elixatonnn  cicatricula,  qtii  primtis  Bellinum  refntare  audet. 

*°  Seriores  disquisitiones  dnbitationein  de  hac  fabrica  inilii  invexerant.  De  Baek  qnidem  in  opere 
sno  {Ueber  die  Entwickliingsgeschichte  der  T/iiere  Iter  T/tcil  Konigsb.  1828)  nostrain  de  latebra  ccntrali 
vitelli  ad  tiieoriam  dc  Iinlonibiis  applicavit,  an  vero  obscrvalione  propria  confirmarit,  ntillibi  liqnet.  Nisi 
jain  clialazarmn  conforinatio  ct  fiiina  ad  vitelltun  mcdiante  meinbrana  Dutkocheti  adplicatio  stifficeret  ad 
explicandnm  seinper  sittnb  aequalem  cicatricnlac  snperiora  versns,  lalicein  centralein  cmn  canalicnlo  sno  ad 
cicatriculam  tendcntc,  pei  pendicnlo  analog^nin  dicerem,  qno  vitelius,  suapte  qtiidein  intra  massani  albmni- 
uis  siirsuin  tendens,  a  evolntione  ulleriori  detineretitr,  unde  cicatricnla  semper  cundein  sittim  sti|>rciniun 
serraret.    Latex  omnino  ille  Ijmphatictis  vitelli  seinioleosa  substantia  specificc  gravior  justo  assiuui  potest. 

ricam  albuminis  coaeti  inveni,  aut  a  centro  albuminosas  huc  et  illuc  pro- 
ductiones,  praesertim  in  ovis,  quae  aliquot  horas  jam  incubationi  subjecta 
erant.  In  vitello  cocto  comparet  latebram  centralem  saepe  irregularem 
offerre  figuram,  et  simul  cum  hac  strata  concentrica  irregularia  quoque 
evadere.  In  vitello  coclo  latebra  centralis  materiam  lacteam  saporis  sub- 
salsi  continet,  ut  inde  manifestum  sit,  chemicam  ejus  constitutionem  a  re- 
liquo  vitello  difierre.  In  pluribus  ovis  interius  vitelli  stratum  magis  oleo- 
sum  semipellucidum  profunde  luteum  reperi,  nec  mihij  a  quibus  conditio- 
nibus  dependeat,,  hucdum  compertum  est.  Quas  ulteriores  mutationes 
subeat  vitellus  sub  incubatione,  quomodo  halones  circa  cicatriculam  in  eo 
formentur,  quomodo  albumen  paullatim  ei  misceatur,  seriori  disquisitioni 
relinquenda.  Pace  horum,  qui  microscopicis  delectantur  observationibus, 
adhuc  adjicio,  vitellum  coctum,  qui  facili  opera  in  pulverem  discedit,  ean 
mulos  elegantissimorum  corpuscolorum,  crystallorum  formam  imitantium^  ex- 
hibere,  ita  tamen,  ut  ex  diversis  vitelli  locis  deprompti  diversam  exhi- 
beant  speciem. 


§•  6. 

D  e  membr  an  a  vitell  L 

Yitelli  membrana  tenerrima  aequabilis  et  pellucidissima  est,  neque 
sub  microscopio  quantumcimque  dilacerata  aut  versata  ullam  organicam 
structuram  prodit.  Vesiculam  format  integerrimam ,  undique  clausam  ne- 
que  ullo  poro  instructam.  In  ovulo  ovarii  initio  quidem  vix  distingues  a 
stratis  globulosis,  quae  a  vitello  peripheriam  versus  deponuntur;  tunc  etiam 
vesicula  cicatriculae  ita  illi  juncta  est,  ut  una  ab  altera  sine  laesione  se- 
parari  non  possit.  Etiam  in  ovo  maturiori  membrana  vesiculae  cicatri- 
culae  huic  vitellinae  adeo  accrevit,  ut  non  raro,  dum  eam  solvendo  lace- 
res,  vestigium  circulare  relinquat.  (Fig.  VIII*?)  Atque  ita  videtur  vesi- 
cula  quasi  in  membrana  vitelli  ipsa  nidulari  et  cum  ea  evolvi. 

Quamdiu  vitellus  in  ovario  haeret,  membranae  ovuli  externae  relate 
ad  viteilinam  admodum  teneram  adeo  crassae  sunt,  ut  opera  tantum  per- 
tinacissima  a  membrana  vitelli  penitus  auferri  possint  quin  haec  laedatur. 


Operae  pretiura  esset  inquirere,,  quale  commercium  inter  hanc  membra- 
nam  et  internam  faciem  membranae  externae  vasculosae  in  ovulo  ovarii 
intercedat.,  quo  fiat  ut  sanguis  secretioni  substantiae  vitelli  inserviat.  Hoc 
certum  est,  tunc  membranae  vitellinae  paginam  internam  omnem  esse  glo- 
bulis  aequalibus  pellucidis,  ad  sanguineorum  formam  accedentibus  obdu- 
ctam.  quos  facile  a  globulis  oleosis  vitelli  distinguas. 

Membrana  vitelli  in  infundibulo  adbuc  baerentis  rugosa  apparet  et 
sat  ductilis.,  ut  vitellus,  qui  tunc  viscidior  majorisque  consistentiae  est, 
figuram  valde  oblongam  assumere  valeat,  quod  necessarium  erat,  ut  vitel- 
lus  canalem  sat  strictum  infundibuU,  quin  membrana  dilaceretur,  ad  laxio- 
rem  ambitum  oviductus  permeare  possit. 

tmtlm  ii"ti  >mi:'?\r<*riv:um  v  A mW.t w'A i ntom  HfdWftlii'  Miiitt  mdil  >fnii  Umip 

De  me mbr  anis  calicis, 

~'>ifl  oliofft  oiiiw  tfiiirifJff  r»w  "Tr.ffiRA*  Cftf|r  €mr    HMJMVI  iiii/n,'»in«*»>ir 

Jam  dum  ovulum  ovarii  ad  maturitatem  vergit,  petiolus  ad  dimidium 
fere  pollicem  producitur.,  ita  ut  ovulum  maturissimum  prae  caeteris  uro- 
pygium  versus  pertingat,  et  a  subjacentibus  intestinis  musculorum  abdo- 
minalium  ope  ad  orificium  late  patens  infundibuli  apprimatur.  Stigma 
dein  ovuli  magis  magisque  pallescit,  et  quamvis  non  extenuetur,  ita  ta- 
men  moUescit.,  ut  facillima  demum  opera  dilaceretur  vitellumque  eflundat. 
Membrana  tunc  externa  vasculosa  rete  laxum  e  venis  tenuibus  et  latis 
continet,  quod  utrinque  ad  stigma  surculis  in  pectines  elegantissimos  dis- 
tributis  inchoatur.  Videtur  esse  apparatus  resorptorius,  quo  substantia 
stigmatis  sensim  sine  sensu  solvatur  Vitelloque  exitum  paret. 

Stigma  non  ultimis  primum  temporibus  in  ovulo  comparet,  sed  jam 
in  ovulis  uncialibus,  quae  caeterum  semipellucida  sunt,  lineola  albicante  tur- 
bidiori  manilestatur.  Interna  pagina  membranae  calicis,  quae  membranae 
vitelli  contigua  est,  non,  ut  quidam  volunt  et  uti  adspectus  externus  do- 
cere  videtur,  velutinae  compagis  est,  sed  admodum  lacvis  atque  pellucida, 
in  cujus  substantia  corpuscula  minuta,  fors  glandidosa,  aut  vasculorum 
ampuUae  aequalibus  fere  distantiis  distribuuntur. 

'       —   t>i  4*T 

Purkinje  Symlolae.  2 


§.  8. 

De  motibus  oviductus  et  infundibuli  et  de  eorum  organo 

musculari. 

Dum  gallinam  recens  mactatam,  quae  ovum  jam  perfectum  in  utero 
gerit  aperis,  intestinaque  removes.,  quo  organa  ovipara  libere  pateant,  tunc 
omnem  oviductum  et  uterum  motibus  continuis  peristalticis  convulsum  de- 
prehendes;  praesertim  si  aquae  tepidae  submergas^  ubi  dein  fimbriae  si- 
nuosae.,  quae  marginem  infundibuli  coronant.,  amoenissimis  contractionum 
expansionumque  vicibus  crispantur.  Quodsi,  irritando  partes,  veram  ovi- 
ductus  motionum  sedem  inquiras,  facili  negotio  in  mesometrio  reperies, 
quod  tunc  fibris  muscularibus  manifestissimis  et  numerosissimis  instructum 
esse  nemo  negabit,  qui  attentus  observaverit  *.  Fors  non  supervacaneum 
erit  descriptioni  hujus  apparatus  unam  alteramve  lineam  vovere. 

Mesometrium  tempore  illo  quo  gallinae  ova  pariunt  nullo  modo  me- 
senterii  naturam  prae  se  fert,  quo  intestinis  vasa  suppeditentur,  sed  verus 
musculus  est  aut  potius  membrana  muscularis,  quae  omnino  vasa  etiam 
ad  oviductum  distribuit.  Distinguitur  dnplex  mesometrium,  inferius  et 
superius.  Inferius  punctum  fixum  in  inferiori  facie  uteri  (si  ita  vocare  licet 
partem  ultimam  oviductus  ubi  testa  formatur,  et  cujus  praecipue  actione 
partus  ovi  perficitur)  habetj  ubi  plexus  fibrarum  muscularium  cruciformis 
(Fig.  XIX.)  sat  densus  ex  utroque  latere  ad  uteri  ambitum  exporrigitur; 
in  parte  posteriori  uteri  quo  loco  vagina  ei  inseritur,  sacculus  muscu- 
losus  sat  laxus  formatur,  qui  sub  partu  vaginam  ab  ovo  dilatatam  ambit 
et  protrusionem  ejus  adjuvat;  antrorsum  vero  in  membranam  muscularem 
fibris  reticulatam  ilabelli  instar  dilatatur,  cujus  peripheria  ab  insertione 
oviductus  in  uterum  incipit  et  insertione  posterioris  anguli  infundibuli  in 
eundenij  in  se  ipsum  quasi  rediens,  terminatur.  Alter,  anterior  nempe  in- 
fundibuli  angulus  in  ligamentum  sat  compactum  elasticum,  fors  totum  quan- 
tum  musculare  colligitur^  quod  plerumque  ad  radicem  costae  penullimae 
lateris  sinistri  insertum  est;   alias  vero  minus  conspicue  circa  poros  aeri- 

°  Couf.  Ge.  SriNGKNBERO  disq nisitio  circa  partes  geaitales  foemineas  aviiun.  Gottin^.  1813  c. 
Tab.  pog.  50. 


feros  pulmonum  pluribus  processibus  tenuioribus  firmatur.  (Fig.  XIX.) 
In  medio  hujus  ligamenti  pars  superior  membranae  sacci  aeriferi  abdomi- 
nalis  circumcirca  affixa  est.  (Fig.  XIX.  h.) 

A  ligamento  *  isthoc  lamina  mesometrii  superioris  originem  ducit,  et 
ad  latus  sinistrum  columnae  vertebralis  ex  peritonaeo  simnl  cum  sacco 
aerifero  exorta,  ad  uteri  parietem  dorsalem  continuatur.  Exinde  fibrae 
musculares  ad  superiorem  partem  oviduclus  descendunt,  in  cujus  superficie 
attenuantur  adeo,  ut  visu  vix  colligi  queant.,  et  membranam  muscularem 
oviductus  tenerrimam  formantes,  mesometrio  inferiori  occurrunt.  In  inftin- 
dibulo  membrana  interna  oviductus  giandulosa  maxime  attenuatur,  donec 
ad  limbum  ejus  penitus  dispareat,  muscularis  vero  mesometrii  continuatio 
evolvitur  magis,  ita  ut  ille  limbus  totus  quantus  e  substantia  musculari 
contextus  compareat**.  Formant  vero  fibrae  musculares  limbi  rete  tener- 
rimum  maxime  complicatum ,  cujus  maculae  marginem  versus  continuo  mi- 
nores  crebrioresque  evadunt  atque  in  margine  subcrenato  subtilissimi  desi- 
nunt.  (Fig.  XX.)  Directio  principalis  barum  fibrarum  transversa  ad  mar- 
ginem  infundibuli  perpendicularis  est.  In  linea  media  longitudinali  infun- 
dibuli  ita  ex  utroque  limbo  fibrae  musculares  concurrunt,  ut  ibi  suturam 
transversim  striatam  effbrment;  ubi  vero  orificium  infundibuli  patet,  ibi 
per  ejus  parietes  ad  oviductum  continuantur.  Aliae  praeterea  fibrillae 
parallelae  marginibus  limborum  prioribus  transversim  intertextae  sunt. 
Fibrillae  hae  ab  extremitatibus  infundibuli  a  ligamento  nempe  anteriori  et 
ab  utero  originem  ducunt  et  oinnem  ejus  longitudinem  ex  ulraque  parie 
percurrunt.  Hae  dum  contrahuntur  crispationem  potissimum  limbi  effi- 
ciunt.  Atque  inde  mobilitas  mira  infundibuli,  de  qua  supra  locuti  sumus, 
derivanda.  Reliquae  fibrae  musculares  mesometrii  transversim  ad  ovi- 
ductum  protenduntur,  plicis  oblongis  ac  ramificationibus  inter  se  commu- 
nicant,  seque  invicem  perplectunt,  ita  tamen,  ut  interstitia  pellucida  relin- 
quant,  solis  membranae  serosae  laminis  occupata,  caeterum  a  nervorum 
filis  tenuissimis  transversiin,  a  vasis  secundarus,  quae  oviductum  adeunt,  sub 


e    Taenia  fors  Spangenbergii  I.  c.  pag.  55. 

**    Contrarium  asserere  videlnr  Sv  vngenbehg  I.  c.  pa».  55. 

angulo  acuto  intertexta;  vasa  vero  principalia  proxima  origini  mesometrii 
cum  oviductu  parallela  decurrunt.  Non  ubique  latitudo  mesometrii  aequa- 
lis  est.  Prout  nempe  oviductus  tribus  flexuris  sursum  deorsumque  sinua- 
tur,  mesometrium  etiam  brevius  aut  laxius  evadit.  Fibrillae  musculares 
mesometrii,  ubi  oviductum  jamjam  attingunt,  ab  invicem  discedunt,  eum- 
que  amplectentes  membrana  musculari  tenerrima  obducunt.,  in  qua  fibras 
longitudinales.,  quas  auctores  adnotant*,  frustra  quaesiverisj  nisi  in  ultima 
parte  oviductus,  ubi  uterum  adiens  per  tractum  duorum  fere  pollicum 
coarctatur  **.  Hic  ab  utero  fibrae  longitudinales  distinctissimae  continuan- 
tur,  et  in  ea  regione,  ubi  oviductus  amplificatur  _,  continuo  evanescunt. 
Uterus  ipse  duplici  strato  musculorum  obtegitur.  In  externo  strato  lon- 
gitudinali  directione  ab  apostomosi  oviductus  ad  vaginae  ora  excurrunt,  in 
interno  membranam,  quae  testam  ovi  parat,  circulares  ambiunt.  Etiam  in 
vagina  longitudinales  fibrae  praevalent,  eirculares  potius  in  ejus  spbinctere 
colliguntur.  Vagina  et  infundibulum ,  qua  canales  fere  toti  musculares, 
mirum  in  modum  ductiles  sunt,  ita  ut  paullatim  dilatando,  facile  plures 
digitos  intrudere  possis.  Hic  ductilitas  contractilitati  juncta  fuit,  quum 
promovendis  simul,  et  ne,  oribus  proxima,  elabantur.,  retinendis  corpo- 
ribus  destinata  sint. 

§•9. 

De  susceptione  ovi  ovarii  ab  oviductus  infundibulo  ***. 

Jam  ovuli  maturi  historiam  ulterius  considerare  liceat,  si  fors  datum 
fuerit  lucis  quidpiam  in  rem  tam  tenebris  tectam  afferre.    Dum  vitellus 

*  Fibrae  isthaec  longitudinales  nil  aliud  sunt,  nisi  plicae  oblongae  membranae  internae  oviductus, 
albumen  secernentis,  quae  per  meinbranam  serosam  atque  muscularem  teuerrimas  transparent.  Rem  ita 
esse  facile  comparet,  dum  detractis  membranis  illis  plicas  membranae  secretoriae  laminas  ejus  aperieudo 
spatula  complanareris. 

Isthmuin  oviductus  appellaverim.  Haec  pars,  uti  observavi,  ad  secretionem  membranae  testae 
destinata  est.  Dum  ovum  albumine  jam  instriictum  iu  isthmi  initium  intrat,  prima  parietum  resistentia 
pars  intrans  compressa  fiuem  aciituin  ovi  parat,  sequens  iter  jain  dilatatuin  reperiens  in  obtusiorem  polum 
rotundatiir ;  in  illa  arctatione  fors  etiam  couditio  mechanica  strictioris  adcretionis  albumiuis,  quam  ligainen- 
tum  Trederi  vocant,  qnaerenda  est. 

**"    Couf.  Spangenberg  1.  c.  p.  59.  et  sqq. 


  13   

justam  magnitudinem  acquisivit^  simul  cum  eo  pedunculus  calicis  ita  cres- 
cendo  elongatur,  ut  inter  viscera  et  ovarium  retrocedens,  infundibuli  aper- 
turam  attingat.  Si  ovulum  remotis  omnibus  visceribus  ex  ovario  pendu- 
lum  consideresj  videbis  complanatas  ejus  facies  ad  dextram  sinistramve 
obversas,  stigma  vero  deorsum  spectans.  Ouodsi  jam  viscera  addas,  ovu- 
lum  orificio  oviductus  ita  appriment,  ut  partes  complanatae  sursum  deor- 
sumque  vertantur,  stigma  vero  ab  infundibuli  orificio  exosculetur.  Infun- 
dibulum  ejusque  limbum,  qui  ovulum  undequaque  lambendo  attingit  atque 
amplectitur  tunc  non  esse  ignavum,  ejus  niusculosa  compages  et  cognita 
mobilitas  facile  evincit. 

Rem  quidem  ita  concipio.  Os  infundibuli  musculis  suis  longitudina- 
libus  dilatatur,  ovulumque  totum  quantum  excipit,  limbus  vero  fibrillis., 
quae  ad  ejus  margines  longitudinales  decurrunt  crispatur  et  circa  ovuli  pe- 
tiolum  constringitur.  Ita  calix  ovuli  et  motibus  epistomii  et  ejus  secretis 
quasi  digeritur  et  quum  constrictione  et  pressione,  sanguinis  circuitus  im- 
peditus,  omnem  porro  nutritionem  sistit,  extenuatur  calix  ad  disruptionem 
usque  stigmatis,  vitellus  tunc  provolvitur  ab  infundibulo  ulterius  excipien- 
dus.  Propriae  tunc  infundibuli  fibrillae  transversales ,  quae  suturam  supra 
descriptam  formant.,  atque  mesometrii  superioris  et  inferioris  fibrae  initia- 
les,  per  vices,  interiora  canalis  versus  contrabuntur,  vitellumque  ex  aperto 
calice  penitus  elidunt,  qui  ulterius  per  infundibulum  promotus  ad  ovidu- 
ctum  intermedium  albumen  secernentem  pervenit.  Infundibulum  deinceps 
rursus  aperitur  calicemque  vacuum  expellit.  Talis  conceptio  ovuli  ab  ovi- 
ductu  processus,  quamvis  in  vivo  oculis  observare  vix  unquam  contingat, 
ab  anatomica  tamen  organorum  structura  sat  firmiter  comprobari  videtur. 
Turgescentia  quadam  infundibuli  motus  hos  peragi  haud  verisimile  est, 
quum  neque  eam  vasculosam  spongiosamque  structuram  prae  se  ferat,  quae 
organis  erectilibus  peculiaris  est,  neque  ad  eam  opus  sit  recurrere,  si  mus- 
culosum  ejus  apparatum  respicimus. 

Situm  infundibuli  relate  ad  oviductum  in  gaUinis  recens  mactatis 
valde  varium  inveni.  Nunc  orificium  perpendiculariter  dependet,  nunc  ad 
sinistrum  nunc  ad  dextrum  latus  decumbit,  neque  obversum  est  oviductui, 

neque  necessario  ab  eo  aversum  *,  sed  penes  enm  protenriiliir  ext  cmitat;- 
bns  suis  costae  penultimae  sinistrae  uteroque  affixum. 

Exuberantia  secretionis ,  organorum  generationis  mar- 

cescentia. 

In  pluribus  gallinis  quae  ovum  perfectum  in  utero  gestabant,  ovi 
maturissimi  superficiem  jam  quasi  maceratam  reperi,  unde  inducere  ausus 
sum^  limbi  actionem  quandam  digerentem  fuisse  expertam.  Hoc  tempore 
plerumque  etiam  in  abdominis  cavo  serum  flavesoens.,  quasi  soluto  albumine 
mixtum  depreliendes,  eundemque  liquorem  non  raro  inter  tunicas  calicis 
effusum  invenies,  cujus  significatum  assignare  nequeo,  fors  ab  exuberantia 
nisus  sanguinis  vitelli  secernendi  derivandum,,  quales  abscessus  lactiformes 
post  partum  in  feminis.  Nonnunquam  etiam  ovulum  maturum  ruptum  ita 
invenij  ut  vitellus  inter  membranas  calicis  effunderetur,  spbaerica  ovuli 
figura  in  irregularem  commutata. 

Quodsi  gallinae  oviparae  non  satis  nutriuntur,  ovorum  formatio  ces- 
sat,  et  ea  ovuhij  quae  ad  maturitatem  accedebant,  singularem  mutationem 
subeunt;  rumpitur  membrana  calicis  interna,  vitellus  in  celhdas  exterioris 
membranae  effluit,  ovulum  diminuitur,  vitellus  albescit  et  absorbetur;  tunc 
etiam  minora  ovula  spbaericam  amittunt  speciem  et  flaccida  rugosaque, 
vitello  destituta  pendent. 

Mirum  est  quam  cito  in  ejusmodi  gallinis,  quae  ova  parere  desie- 
rant,  in  mesometriis  fibrillae  musculares  evanescant,  ut  tunc  jam  post  pau- 
cos  dies  nonnisi  vestigia  quaedam  eorum,  lactei  coloris,  vix  conspicua 
deprehendas.    Ast  de  bis  multa  adbuc  accuratius  disserenda. 

^pyrwr^  mrAiiainte  6i^^,:„V.  >«>* ■JfcpW'»^ 

De  evanescentia  vesiculae  germinativae. 

Vitellus  ab  oviductu  exceptus,  chalazis,  chalazarum  membrana, 
albimiine  ,  membrana  testae  duplici  testaque  in  progressu  suo  instruitur. 

*  Cf.  Al.  Monivo  Versuch  einer  Abliandlung  iiber  vergleichende  Anatomle  a.  d.  Engl.  Gbttin- 
gen,   1790.  p.  80. 


Horum  inlernam  strnctnram  optime  perspicies,  si  evolutionem  per  tractum 
oviductus  prosequaris. 

Primum  quidem,  si  cicatriculam  inquiras,  postquam  vitellus  ab  in- 
fundibulo  jam  exceptus  est,  vesiculam  quae  prius  in  cicatricula  ovuli  de- 
scripta  fuit,  nusquam  deprehendes.  Pori  loco  nunc  internus  circulus  bla- 
stodermatis  visendus  est,  cumulus  in  nucleum  album  mutatus  esse  videtur, 
et  inter  utrumque  spatiolum  circulare  granulis  albis  conspersum  deprehen- 
ditur.  Si  mechanica  sufficeret  hujus  mutationis  expositio,  dicerem,  vitel- 
lum  ex  calice  erumpentem  et  ab  infundibulo  exceptum,  contractionibus 
hujus  talem  experiri  agitationem,  ut  vesicula  alioqui  tenerrima  disrumpa- 
tur.  Ast  observationis  lacunas  opinionum  commenta  non  supplebunt. 
Recurrendum  erit  ad  observationes  iteratas  et  quidem  acutissimas;  nisi 
fbrte  hic  natura  diflicilis  ad  mysteria  non  accedenda  se  subtraxerit. 


§•  12. 

9>lRf99f97  'jj>Viii  n!irif!ui'w(j  J'>  'j'Hifrufl'1'^jj  PfiijioifiMfu  siviii*   fi\  'v\w\\  cuiu 
De  formatione  albuminis  chalazarumque. 

Jam  me  nunc  ad  ulteriorem  ovi  formationem  converto.  In  initio  ovi- 
ductus,  ubi  plicae  longitudinales  membranae  mucosae  incipiunt,  stratum 
primum  tenue  albuminis  comparet,  vitelli  membranam  undique  obtegens, 
in  oppositis  partibus,  ubi  supra  et  infra  oviductus  constringitur,  nodulo 
albuminoso  pellucido  molli  instructum,  a  quo  utrinque  funiculus  albuiri- 
nosus,  rugis  laminae  internae  oviductus  circumdatus  continuatur,  rudimen- 
tum  chalazarum.  (Ftg.  XXI.)  Nullum  adhuc  tunc  vestigium  adest  fibra- 
rum  albarum  contortarunij  quae  centrum  chalazarum  perfectarum  occupant, 
neque  adhuc  vitelli  membrana  a  contorsione  chalazarum  rugis  radialibus 
notatur.  Prout  motu  oviductus  peristaltico  vitellus  ulterius  promovetur, 
stratum  super  stratum  secreti  a  parietibus  albuminis,  spirali  tractu  super- 
additur.  Prima  interea  albuminis  ad  vitellum  lamina  spissescit,  et  in 
membranam  sat  solidam,  membranae  vitelli  arctissime  adhaerentem  com- 
mutatur,  a  qua  interna  albicanlia  stamina  chalazarum  continuantur.  Vitel- 
lus  adeo  cum  circumdante  albumine  circa  axem  suum  mobilis,  chalazas, 
membranae  suae  affixas,  torquendo  ita  format^  uti  filum  M  colo  carpitur, 


et  in  se  ipso  pluries  atque  iterum  contorquetur.  Hinc  in  extrema  super- 
ficie  albuminis  ulterius  efformati  laminas  in  gyros  circumactas  reperies. 
Haec  non  imaginationis  figmenta  esse  optime  liquebit,  quodsi  ex  ultima 
fere  oviductus  parte,  ovum  albumine  jam  perfecte  obductum  eximas,  et 
aquae  fontanae  frigidae  recentissimae  immersum,  post  horulam  inquiras. 
Albumen,  quod  primum  pellucidum  hyalinum  erat,  ab  aqua  turbatur  paul- 
lulum  et  albescit,  et  strias  in  superficie  sua  offert,  quae  ex  fine  obtuso  a 
dextris  sinistram  versus  procedentes,  spirali  modo  ad  finem  acutum  excur- 
runt.  Has,  si  volsella  arripias,  lamellatim  eadem  directione  discedunt, 
donec  omne  albumen  ad  chalazas  usque  evolvatur.  (Fig.  XXII.)  Jam 
dum  fere  ad  chalazarum  membranam,  vitellum  obtegentem  perveneris,  ul- 
tima  strata  mollissima  sunt,  ut  fere  vacuum  spatiura  credas;  residuum  tunc 
albuminiSj  quod  ad  chalazas  suapte  discedit,  mitrellarum  instar  ex  chalazis 
pendulum.  Ex  his  colligere  licet,  Fabricium  ab  Aquapendente  rectam 
omnino  ideam  de  formatione  albuminis  et  chalazarum  proposuisse,  neque 
adeo  haec  ex  vitelli  membrana  germinare  et  plantarum  instar  vegetare 
quis  crediderit. 

imrtrn^  ^miHi^^.^Umh^ol  t>*Mfq  Mu  v*irwb 

De  membrana  chalazifera  D utrocheti. 

Membrana  chalazifera  Dutrocheti  *,  initio  quidem  albuminosa,  in 
progressu  per  oviductum  solidescit,  et  denique  eandem  fere  naturam  in- 
duit,  quae  est  membranae  vitelli.  Internum  albicans  chalazarum  filum 
hujus  continuatio  est,  atque  a  membrana  isthac  ad  interna  chalazarum 
quasi  canalis  in  se  plicatus  torsioneque  clausus  protenditur ;  ac  si  saccum 
membranaceum  utrinque  apertum  sphaerae  induas  et  in  utroque  polo  tor- 
quendo  occludas. 

Membrana  vitelli  propria  salva  atque  integra  manet^  uti  in  ovarii 
ovulo  exstitit,  neque  per  eam  communio  datur  cum  canali  chalazaruin, 
quo  albumen  ad  interna  vitelli  perducatur.    Canalenij  quem  Leveille  ** 

°    ioiimal  de  Pli,ysiq«e  T.  88.  p.  170. 
Reils  Archiv  B.  IV.  p.  418. 


vidit,  facile  demonstrabis,  quodsi  sub  aqua  cbalazam  transversim  perscin- 
das.  Sed  non  in  quavis  succedetj  in  ea  tantum,  ubi  bis  in  se  torta  est, 
quo  torsiones  ad  se  invicem  applicatae  canalem  internum,,  quasi  spinam 
cocbleae,  necessario  formant,  qui  tamen  nullo  modo  cum  vitello  commu- 
nicat.  (Fig.  XXII*.)  Videtur  membrana  vitelli,  quamvis  sub  microsco- 
pio  porosa  non  appareat,  humoribus  nutritiis  undique  permeabilis,  uti  fere 
in  ovulo  ovarii  accidit,  ubi  a  membrana  interna  vasculosa  sanguinem  exci- 
piens,  hunc  ad  interiora  ducit,  et  in  vitelli  substantiam  commutat;  idem 
accidere  videmus  incipiente  pulli  evolutione,  ubi  albumen  supra  cieatricu- 
lam,  crateris  forma  evanidum^  ad  interna  discedit.  Simile  itaque  haud  sine 
dubio  per  omnem  hujus  membranae  superliciem  albumini  contingere,  fa- 
cile  conjicimuSj  quin  opus  sit  suctorios  canales  lingere.  Non  difficile  est, 
membranam  chalaziferam  a  subjacente  vitellina,  loco  quo  chalazae  inse- 
runtur,  separare.,  ubi  etiam  pars  ejus,  in  funiculum  torta,  in  membranam 
explicatur.  Ad  hoc  feliciter  efficiendum,  apprehendas  volsella  chalazam 
prope  suam  ad  vitellum  radicem,  et  ex  vitello  sub  ea  pendulo  simul  par- 
tem  membranae  vitellinae  exscindas  eluasque,,  dein  sub  aqua,  lente  me- 
diocri  munitus,  membranas  ambas  (vitellinam  et  chalaziferam)  volsellis 
duabus,  se  invicem  juvantibus,  divellas.  Dantur  ova,  in  quihus  libero 
oculo  haec  patent,  membrana  chalazifera,  laxe  tantum  ad  insertionem 
chalazarum  vitellinae  applicata.  (Fig,  XXIII.)  Dantur  alia.,  ubi  funicu- 
lus  non  ad  vitelli  membranam,  sed  ad  interpositum  globum  substantiae  al- 
buminosae,  membrana  chalazifera  oI)ductae,  terminatur. 

§.  14. 

De  zona  albicante  in  vitelli  sttperficie. 

In  plurimis  ovis,  ex  uno  allerove  funiculo  per  membranam  chalazi- 
feram,  in  superficie  vitellij  una  (Fig.  XXIF.)  aut  plures  striae  albidae, 
nunc  ex  una  nunc  ex  altera  parte  aut  per  omnem  vitelli  ambitum,  modo  in- 
constanti,  continuantur,  quasi  ibi  membrana  mcrassata  aut  in  se  plicata  esset. 

Sunt  isthaec,  quae  Vicq  d'Az\R  *  zonam  albicantem  vocat,  et  quae 


c  Oeuvres  T.  IV.  p.  392. 
Purkinje  Symbolne. 

in  diversis  ovis,  diversissime  disposita,  nec,  ut  quidam  adducunt,  constan- 
tem  formam  et  ad  vitellum  rationem  prae  se  ferendo,  nil  nisi  vestigium  ma- 
nifestius  menibranae  chalaziferae  praesentant.  Plerumque  striae  hae  a 
minori  chalaza  in  parte  obtusiori  excurrunt,  quae  nonnunquam  oblique 
torta  in  eas  transit.  Saepius  plures  sunt  numero,  partem  aut  omnem  vi- 
telli  circumferentiam  ambientes  plerumque  cicatriculam  evitant,  nonnun- 
quam  tamen  per  mediam  procedunt.  Si  membranam  chalaziferam  detra- 
has,  plicas  earum  non  raro  detergere  succedit;  plerumque  tamen  non  pli- 
cae  suntj  sed  incrassata,  tendinum  instar  argenteum  reddens  splendorem^ 
substantia  membranae  chalaziferae. 

Nonnunquam  in  parte  obtusiori  ovi  solae  ejusmodi  striae  reperiun- 
tur,  neque  ullum  vestigium  chalazae  *;  tunc  etiam  albumen  in  obtuso  fine 
ovi  valde  diminutum  cernitur  et  fere  omne  in  fine  acutiori  accumulatur. 
Hujus  si  genesin  in  oviductu  inquiras,  diceres,  a  secretione  albuminis  ni- 
mium  praecipitata  derivandam  esse,  quo  fit,  ut  pars  vitelli  in  via  per  ovi- 
ductum  anterior,  membranam  ejus  ad  secretionem  copiosam  irritet,  quae 
vero  cito  exhauritur,  ut  dum  in  eundem  locum  finis  vitelli  subsequens  pro- 
movetur.,  parum  adhuc,  quod  secernatur,  supersit.  Haec  in  casu  insolito 
accidentia,  rationem  etiam  reddunt,  cur  in  statu  normali,  in  parte  ovi 
obtusiore  minor  adsit  chalaza,  minor  etiam  copia  albuminis. 


§.  15. 

De  albumine  ita  dicto  tertio  deque  zona  chalazarum, 

De  albumine  tertio  inquirens,  caveas  ne  in  eandem  cum  aliis  ** 
illusionem  incidas,  quae  et  mihi  longius  imponebat.  Verum  quidem  est, 
albumen  circa  funiculum  interiorem  albicantem  chalazae  spissius  esse,  et 
fere  ad  gelatinam  accedere,  quod  si,  ut  melius  distinguas,  tertium  appel- 
lare  velis,  non  obsum,  quamvis  paullatim,  ad  extremitates  chalazarum,  in 
albumen  reliquum  ita  transeat.,  ut  fines  assignari  nullo  modo  possint;  ast 


•    Conf.  Leveill*  1.  c.  p.  416. 

**    Comes  ab  Tkedern  diss.  sistens  ovi  avinin  historiae  prodr.  Ftg,  II.  et.  III 


quem  auctor  citatus  cumulum  circa  clialazas  depingit,  continuatum  in  zonae 
formam  ad  extremitatem  ovi  alteram^  atque  et  hic  chalazam  amhientem, 
et  quod  albumen  tertium  designat,  revera  non  est,  sed  circumferentia  al- 
buminis  secundi,  oblique  visi,  vitello  chalazisque  strictius  appressi,  reh'quo 
albumine  in  lundo  vasis  proprio  pondere  subsidente  et  effuso;  quod,  mea 
quidem  persuasione  ob  illusionem  opticam ,  circumferentiam  peculiarem 
praesentare  videtur.  Similem  illusionem  videntur  passi,  qui  de  normali 
zona,  chalazarum  cicatriculam  ambiente,  et  sphaerulam  vitelli  ratione  80: 
100  amplectente,  loquebantur. 


§.  16. 

Membrana  propria  albuminis  negatur. 

Nominare  quoque  solent  auctores  membranam  albuminis  propriam; 
ast,  an  eam  quis  viderit,  valde  dubito,  nisi  prius  arte  paraverit,  quum 
aqua  recens  coagulando  in  albumen  agat  ubicunque  tetigerit.  Optime 
quidem  ejusmodi  membranam  manifestam  reddere  sequenti  modo  mihi  suc- 
cessit.  Ovum  recens  testa  exclusum  sub  aqua  frigida  aliquot  horas  mer- 
sum  facias.  Albumen  tunc  superficiem  solidiorem  albescentem  acquirit. 
Auferas  nunc  sugendo  aquam  albumen  ambientem,  tubulumque  exilem  in 
albuminis  substantiam  ad  chalazae  usque  radicem  intrudas  et  leniter  inspi- 
rando  albumen  infles;  intumescit  paullatim  in  bullam,  et  sexies  fere  volu- 
mine  ovi  augetur,  ejusdemque  formam,  quodsi  bene  opera  successit,  servat 
integerrimam.  Tunc  iterum  aquam  leniter  affundas,  ut  ovum,  libere  na- 
tanSj  inferiora  quoque  versus,  ubi  fundus  vasis  compresserat ,  expandatur. 
Vides  tunc  vitellum  cum  chalazis  liberum  fere,  nisi  hae  extremitatibus 
suis  in  albumen  utrinque  transirent,  sacco  magno  inflato  oviformi  sat  so- 
lido  in  superficie  aquae  fluctuante  inclusum.  Si  tunc  superficiem  leniter 
incidas,  membranam  crassiusculam  albicantem  ab  ea  detrahere  licet,  cujus- 
modi  nova  iterum  formatur  quoties  aquam,,  aut  S])iritum  vini  affundas. 

§•  17. 

De  albumine  fluido. 

In  ovo,  dum  adhuc  in  oviductu  versatur,  albumen  primum  seu  flui- 
dum  non  comparet.  At  neque  in  ovo  uteri,  quamvis  jam  testa  obducto, 
distinguitur.  Albumen  tunc  secundum  membranae  testae  adbaeret  neque 
ligamentum  albuminis  in  parte  acutiori  discernitur.  In  ovo  mox  excluso 
albumen  boc,  dum  ovum  sub  aqua  aperitur,  non  diffluit,  sed  ovi  forma, 
paullulum  pellucidiuSj  albumen  secundum  circumdat,  quamvis  jam  tunc 
multo  fluidius.  Videtur  in  formatione  hujus  albuminis  aeris  atmospbaerici 
actio,  uti  dum  crassamentum  sanguinis  formatur,  plurimi  esse  momenti; 
fors  etiam  pressio  aeris  fluidiorem  partem  ex  interstitiis  lamellarum  albu- 
minis  secundi  peripheriam  versus  elicit.  Certum  est^  albumen  secundum, 
dum  fluidius  illud  ex  eo  nondum  separatum  est,  multo  facilius  ab  aqua 
recentij  cui  immittitur^  penetrari  et  lamellosam  suam  structuram  prodere. 
Albumen  hoc  fluidum  eximia  plasticitate  donatum  est^  uti  comparet,  dum 
ovum  sub  aqua  recenti  aperias,  ubi  diffluxum  brevi  in  membranas  fibras- 
que  tenerrimas  condensatur. 

Quodsi  ludum  amoenum  tibi  parare  velis,  aperias  in  patella  ovum 
quin  aquam  adhibeas;  tunc  facile  distinguetur  albumen  fluidimij  quod  in 
fundo  vasis  diffusura  est,  a  spissiore,  quod  vitellum  circumdat;  partem  hujus 
deinde  tubulo  exili  insugas  et  aquae  recenti,  aut  gallarum  solutioni  aqua 
dilutae  instilles,  aut  tractim  subsidendove  effundas:  formantur  tunc  elegan- 
tissimi  sacculi,  vasa,  membranaej  cellulae,  fibraeque,  ut  vix  a  veris  orga- 
nicis  productis  distinguere  valeas,  proditurque  adeo  processus,  quo  natura 
plasmata  sua  struere  videtur. 

§.  18. 

De  chalazarum  genesi  atque  usu  mechanico. 

Vitellus  dum  albumine  in  oviduclu  induitur,  paullatim  ulterius  pro- 
movetur,  donec  ad  isthmum  perveniat.  In  progressu  suo  non  ecquidem 
eodem  modo  movetur,  quo  intestinorum  musculosis  parietibus  contenta  pro- 

pelluntur.  Motum  hunc  potissimum  fibrae  musculares  mesometriorum  per- 
ficiuntj  dum  oviductum  liuc  et  illuc  trahendo  sinuant  torquent  atque  con- 
stringunt.  Pars  tunc  membranae  ejus  mucosae,  quae  vitellurn  ambit,  al- 
bumen  membianarum  forma  secernit,  quod  continuo  huic  adglutinatur,  pars 
vero  ante  et  post  vitellum  in  se  ipsa  contracta  albumini  secreto  funiculi 
tantum  formam  concedit,,  qui  spiraliter  promotus  in  se  ipso  contorquetur 
et  in  utroque  ovi  polo  accumulatur;  plerumque  hac  torsione  ad  radicem 
qua  vitello  applicatur  redit  et  ibi  in  reliquo  albumine  disparet.  (Fig.  XXIF.) 
Quod  a  latere  axis  vitelli  chalazae  inseranturj  servitium  in  eo  praestare 
videtur,  quod  punctum  gravitatis  vitelli  semper  in  suam  partem  trahant, 
quo  fit,  ut  cicatricula  semper  supremum  vitelli  locum  occupet,  proximum 
calori  incubantis  gallinae  exponendum. 

Dum  ovum  apparatu  mechanico  celerrime  circumagis,  chalazae  inde 
numerosiores  contorsiones  non  acquirunt,  ast  ligamentum  albuminis  detor- 
tum  a  testa  abripitur. 


§.  19. 

De  formatione  membranae  testae. 

Membrana  testae  ad  albuminis  superficiem  externam  in  ultimo  pri- 
mum  tractu  oviductus,  qui  inter  ejus  isthmum  et  uterum  versatur,  accedit. 
Prima  intrat  pars  ovi  acutior,  membranamque  induit,  ita  ut  in  obtusiori 
albumen  saepe  nudum  adhuc  visendum  sit.  Sub  hoc  nisu  tractus  isthmi- 
cus  adeo  expanditur,  ut  plicae  membranae  interioris  penitus  deleantur  atque 
maxima  tensio  habeatur  strictioris  plane  partis  oviductus,  ubi  fors  major 
irritatio  membranae  succum  densiorem  quo  membrana  paretur,  elicit.  No- 
tanda  porro  interruptio  brevis  plicarum  muciferarum  plane  sub  isthmi  stri- 
ctura,  quo  intervallum  inter  secretionem  albuminosam  et  membranaceam 
efficitur  et  fors  conditio  sistitur  formandi  ligamenti  albuminoii  in  parte  ovi 
acutiori.  Membrana  testae  duplex  paratur,  interior  fibris  microscopicis 
rectis  contexta  est,  exterior  texturam  peculiarem  non  oflert  *.  (Fig.  XXF.) 


*  Iu  ovo  Colubri  Nalricis  stratuin  Loc  interifs  fibris  undulatis  forinosissimis  constat.  conf.  G.  R.  u. 
L.  Ch.  Trkviranus  verm.  Schriften  Bd.  1.  pag.  142. 

Purkinje  Sy-mbohte.  £ 

§•  20. 

De  situ  ovi  in  utero  atque  de  testae  formatione. 

Situm  ovi,  dum  adhuc  in  utero  recens  est^  semper  talem  inveni, 
ut  pars  acutior  vaginam,  obtusior  basin  spectaret,  in  ovo  vero  penitus 
formato,  ubi  jam  nisum  ad  partum  expertum  est,  nunc  obtuso  nunc  acuto 
fine  vaginae  oribus  appositum  reperi.  Fors  tunc  sub  nisu  ad  partum  ovum 
saepius  volvitur  donec  situm  commodum  acquirat. 

Dum  testa  formatur,  reperis  membranam  ejus  primum  minutissimis 
micis  calcareis,  fere  aequalibus,  polygonis  aspersam,  {Fig.  XXVI.  XXVII.) 
quae  dein  cumulantur  et  concrescunt,  interstitiis  inconspicuis  relictis,  quae 
transpirationi  inserviant. 

•Quodsi  adeo  oviductum  ab  ejus  infundibulo  usque  ad  orificium  ejus 
in  cloacam  apertum  consideres,  diversas  ejus  portiones  sequentibus  fun- 
ctionibus  destinatas  reperies:  Infundibuli  orificium  e  calice  exclusum  vitel- 
lum  excipit;  sequens  dein  tractus  oviductus,  qui  fere  quartam  partem  lon- 
gitudinis  ejus  efticit,  parciorique  apparatu  glandulari  instruitur,  membranam 
Dutrocheti  intimaque  stamina  cbalazarum  secernit;  ulterius  canalis  mem- 
brana  interna  parenchymate  muciparo  salis  incrassato  per  duas  fere  quar- 
tas  partes  totius  et  ultro  obducitur,  albuminisque  largum  indumentum 
vitello  suppeditat;  isthmus  deinde  oviductum  coarctat,  unde  in  tractu  sub- 
sequenti,  tertia  fere  parte  totius,  ad  uterum  usque  membranae  testae  al- 
bumen  obducunt;  uterus  dein  testae  secernendae  inservit;  vagina  per  ori- 
ficium  externum  et  cloacam  ovum  excludit.  Hos  organorum  fines  ad  ocu- 
los  spectare  licet,  neque  opus  hypothesium  adminiculo  ad  imaginem  na- 
turae  penitus  exstruendam. 

EXPOSITIO  TABULARUM. 


Tab.  I. 

Fig.  I.    Particula  membranae  vitelli  cum  cicatricula  ei  adhaerente,  in  cujus  centro 

porus  pellucidus  conspicitur. 
Fig.  II.    Idem  objectum  Iente  vitrea  adauctum;  in  poro  vesicula  conspicua. 
Fig.  III.    Cumulus  cicatriculae  qui  ad  interiora  vitelli  cernit;  in  ejus  cacumine  cra- 

ter  exiguus,  interna  pori  apostomosis. 
Fig.  IV.    Idem  cicatriculae  cumulus  ex  opposito  visus. 

Fig.  V.    Cumulus  in  fundo  vasis  aqua  resorpta  diffluus,   porus  inde  dilatatus  vesi- 

culam  in  medio  manifestat. 
Fig.  VI.    Vesicula  distinctius  visui  sistitur,  substantia  colliculi  dimidia  parte  ablata. 
Fig.  VII.    Vesicula,  inflexa  cicatricula,  in  epigrapho  visa. 
Fig.  VIII.    Vesicula  parti  membranae  A  itellinae  adhaerens. 

Fig.  VIII*.  Pars  membranae  vitelli  cum  vestigiis  zonulae  et  vesiculae  dilaceratae. 
Fig.  IX.    Vesicula  cum  colliculo  in  medio  discissa. 

Fig.  X.    Cicatricula  aucta  ovi  jam  enixi,    cum  duplici  circulo  blastodermatis,  et 

nucleo  in  centro  albicante. 
Fig.  XI.    Eadem  cicatricula  sublato  interno  circulo  blastodermatis,  quo  cavum  colli- 

quamenti  cum  nucleo  nudo  et  granulis  farinosis  conspiciatur. 
Fig.  XII.    Ovulum  ovarii  non  maturum,  in  quo  cicatriculae  vestigium  cernitur. 
Fig.  XIII.    Eadem  cicatricula  ex  ovulo  extracta  parti  membranae  vitellinae  adhaerens. 
Fig.  XIV.    Ovulum  adhuc  minus  ovarii  cum  nota  vesiculae. 
Fig.  XV.    Idem  discissum  et  auctum,  vesiculam  contincns. 

Fig.  XVI.  Vitellus  a  cicatricula  incipiendo  perpendiculari  directione  divisus.  In 
centro  latebra  liquorem  album  continens,  ex  qua  canalis  ad  cicatriculam  con- 
tinuatur. 

Fig.  XVII.  Vitellus  horizontali  directione  discissus,  ubi  strata  diversicoloria  sub- 
stantiae  vitellinae  ccrnuutur. 

Fig.  XVIII.    Pars  vitelli  cum  canali  ad  cicatiiculam. 

Fi**.  XXI.  Vitellus  cum  primo  strato  albuminoso  uude  membrana  chalazifera  exo- 
ritur,  adnexis  primis  initiis  chalazarum  quales  supra  et  infra  inter  plicas  ovi- 
ductus  reperiuntur. 

Fig.  XXII.    Repraesentat  albuminis  vitellum  ambientis  structuram  lamellosam. 
Fig.  XXII*.    Pars  chalazae  abscissa,   in  cujus  segmento  canalis  conspicitur  ex  in- 

terni  chalazae  fili  spiris  exortus. 
Fis.  XXIII.   Pars  membranae  vitellinae  cum  adnexa  membrana  chalazifera  in  chala- 

zam  continuata. 

Fig.  XXIV.    Vitellus  cum  suis  chalazis  et  zonula  albicante  Vica  d'AzYRi. 

Tab.  II. 

Fig.  XIX.  Repraesentat  oviductum  gallinae  cum  infundibulo  utero  et  parte  vaginae : 
a.  Uterus  ovo  gravidus.  6,  Vagina.  c.  Fibrae  musculares  quae  ad  vagiuam, 
ad  latera  uteri  et  ad  mesometrium  inferius  vergunt.  ddd.  Mesometrium  infe- 
rius;  discernuntur  in  eo  fibrae  musculares  et  vasa  directione  parallela  cum 
oviductu  decurrentia.  e.  Limbus  fimbriatus  infundibuli.  f.  Infundibuli  os.  g. 
Ligamentum  infundibuli  radici  costae  penultimae  lateris  sinistri  affixum.  //.  Pnrs 
abscissa  sacci  aeriferi  ligamento  inserti. 

Fig.  XIX*.  Pars  oviductus  posterior  ubi  in  isthmum  transit,  cum  adnexo  mesometrio 
fibris  muscularibus  nervis  atque  vasis  pertexto. 

Fig.  XX.    Pars  fimbriae  infundibuli  aucta  reticulis  muscularibus  pertexta. 

Fig.  XXV.    Pars  membranae  testae  cujus  margo  structuram  tomentosam  ofFert. 

Fig.  XXVI —  XXVII.  Particulae  testae  cum  subjacente  membrana  dum  crystalli- 
sando  formatur. 

Fis.  XXVIII.    Oviductus  formam  dilucidat. 

